நிசாத நாடு

**நிசாத நாடு** அல்லது **நிடத நாடு** (Nishada kingdom) (**'), [[மகாபாரதம்|மகாபாரத]] காவியம் கூறும் பண்டைய [[பரத கண்டம்|பரத கண்ட]] நாடுகளில் ஒன்றாகும். நிசாத இன மக்களின் பெயராலேயே, நிசாத நாடு அழைக்கப்படுகிறது. நிசாத இன மக்களில் புகழ் பெற்றவர்கள் [[வால்மீகி]], [[குகன்]], [[நளன்]] மற்றும்  [[ஏகலைவன்]] ஆவார்.

நிசாத இன மக்கள் காடுகளிலும்; மலைகளிலும் விலங்குகளை வேட்டையாடியும், ஆறுகளில் மீன் பிடித்தும், படகோட்டியும் வாழ்க்கை நடத்துபவர்கள். இவர்கள் [[விந்திய மலைத்தொடர்]]களில் வாழ்பவர்கள் என்று மகாபாரதம் கூறுகிறது.  (மகாபாரதம் 12: 58).

==நிசாத நாட்டின் அமைவிடம்==
நிசாத நாடு [[ஆரவல்லி மலைத்தொடர்|ஆரவல்லி மலைத்தொடரில்]], தற்கால [[இராஜஸ்தான்]] மாநிலத்தின் [[பில்வாரா மாவட்டம்|பில்வாரா மாவட்டத்தின்]] பகுதிகளைக் கொண்டது.  ஏகலைவன் ஆட்சி செய்த நிசாத நாடு மட்டுமின்றி, மத்திய இந்தியா மற்றும் [[தென்னிந்தியா]]வில் பல நிசாத இன மக்களின் நாடுகள் இருந்தது. நிசாத இன ஏகலைவன், மத்திய இந்தியாவின் [[பில் மக்கள்|பில் பழங்குடி]] இனத்தைச் சார்ந்தவர் என மகாபாரதம் கூறுகிறது.

==இராமாயணக் குறிப்புகள்==
[[இராமாயணம்|இராமாயண]] காவியம் இயற்றிய [[வால்மீகி]] முனிவர் நிசாத இன வேடுவர் ஆவார். பதினான்கு ஆண்டுகள் காடுறை வாழ்வு மேற்கொள்வதற்காக [[இலக்குவன்|இலக்குவனுடன்]] சென்ற [[இராமன்|இராமரையும்]], [[சீதை|சீதையையும்]], [[கங்கை ஆறு|கங்கை ஆற்றை]] கடக்க படகோட்டி உதவிய [[குகன்]], நிசாத இன மன்னர் ஆவார்.

== மகாபாரதக் குறிப்புகள்==



மகாபாரதம்  கூறும் நிசாதர்கள் அல்லது சபரர்கள் காட்டில் வேட்டையாடுபவர்கள் எனக் குறித்துள்ளது. நிசாத இனத்தவர்கள் காடுகளையும், மலைகளையும், ஆறுகளையும் ஆளும் மக்கள் என்றும், நிசாதர்களின் மன்னரை வேணன் என்றும் அழைப்பர். (மகாபாரதம் 12: 58 & 12: 328).
[[விதர்ப்ப நாடு|விதர்ப்ப]] நாட்டு இளவரசி [[தமயந்தி]]யை மணந்த நிசாத நாடு அல்லது நிடத நாட்டின் மன்னர் [[நளன்]] ஆவார். (மகாபாரதம் 3: 61)

[[குரு நாடு|குரு நாட்டின்]] மன்னர் [[சந்தனு]]வின் இரண்டாம் மனைவி [[சத்தியவதி]], கங்கை ஆற்றில் படகோட்டும் நிசாத இன மீனவப் பெண் ஆவார்.

[[துரோணர்|துரோணரை]] மனதளவில் [[குரு|குருவாகக்]] கொண்டு, அவரது உருவச்சிலை அமைத்து வழிபட்டு,  வில் வித்தையை முழுவதுமாக கற்றவர் [[ஏகலைவன்]]. கை கட்டை விரலை [[குரு தட்சணை|குரு தட்சணையாக]] கேட்ட துரோணருக்கு, ஏகலைவன் தன் கட்டை விரலை வெட்டிக் கொடுத்தவர். (மகாபாரதம், [[ஆதி பருவம்]], அத்தியாயம் )

நிசாதர்களின் புகழ்பெற்ற மன்னர் ஏகலைவன், [[துவாரகை]] நகரை முற்றுக்கையிட்ட போது, [[கிருட்டிணன்|கிருட்டிணால்]] போரில் கொல்லப்பட்டார்.

=== நளன் - தமயந்தி வரலாறு ===
நிசாதர்களின் புகழ் பெற்ற மன்னர் வீரசேனரின் மகன் [[நளன்]], [[விதர்ப்ப நாடு|விதர்ப்ப நாட்டு]] இளவரசி [[தமயந்தி]]யை மணந்து, சூதாட்டத்தில் நாட்டை இழந்து, மனைவியை துறந்து, பின்னர் இருவரும் ஒன்றிணையும் வரலாற்றை, [[வன பருவம்|வன பருவத்தின்]] போது முனிவர்களால் [[தருமன்|தருமருக்கு]] கூறப்படுகிறது. (மகாபாரதம், [[வன பருவம்]], அத்தியாயம் 50 & 61)

=== குருச்சேத்திரப் போரில் நிசாதர்கள் ===
[[குருச்சேத்திரப் போர்|குருச்சேத்திரப் போரில்]] நிசாத இனப் படைகள், [[பாண்டவர்]] அணியிலும், [[கௌரவர்]] அணியில் இணைந்து போரிட்டனர்.

==== பாண்டவர் அணியில்====
தென்னிந்திய **நிசாதர்கள்''', பாண்டவர் அணியில் இணைந்து போரிட்டனர். (மகாபாரதம், துரோண பருவம், அத்தியாயம், 6: 50 & 8: 49)

#### கௌரவர் அணியில்
கௌரவர் அணியின் சார்பாக போரிட்ட வட இந்திய நிசாத நாட்டு இளவரசன் கேதுமது என்பவனை, கலிங்கர்களுடன்,  வீமன் தனது கதாயுதத்தால் அடித்துக் கொன்றான். (மகாபாரதம் 6: 54) குருச்சேத்திரப் போரில், நிசாத நாட்டுப் படைகள் பல முறை போரிட்டுள்ளது. (6: 118), (7: 44), (8: 17, 20, 22, 60, 70).

## இதனையும் காண்க
* பரத கண்டம்

## உசாத்துணை

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்